Diari Oficial de la Generalitat Valenciana


Sumari del DOGV 3099, del 14-10-1997 (1997/10333)

RESOLUCIÓ de 4 de setembre de 1997, de la Conselleria d'Obres Públiques, Urbanisme i Transports, per la qual es procedeix a efectuar la notificació de la resolució del Recurs 49/1996.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   3099

Data del DOGV
:   14-10-1997

Secció del DOGV
:   ALTRES ANUNCIS - ALTRES ASSUMPTES

Número del document
:   1997/10751


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

3424 RESOLUCIÓ de 4 de setembre de 1997, de la Conselleria d'Obres Públiques, Urbanisme i Transports, per la qual es procedeix a efectuar la notificació de la resolució del Recurs 49/1996. [97/A10093]
  
De conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedeix a notificar al senyor Eleuterio Robles Robles la resolució del recurs ordinari amb el número de referència interna 49/96.
  
"Resolució
  
Examinat el recurs ordinari formulat pel senyor Eleuterio Robles Robles contra la resolució del Servei Territorial de València, en l'expedient per sol·licitud de visat de contracte i d'ajuda econòmica directa per a l'adquisició protegida d'un habitatge de preu taxat 46/1T/2972/95/199.
  
Antecedents de fet
  
Primer
  
L'interessat, adquirent d'un habitatge de preu taxat, mitjançant l'escriptura de compravenda del dia 14 de gener de 1995, va presentar en el Servei Territorial d'Arquitectura i Habitatge de València la sol·licitud de visat de contracte i d'ajuda econòmica directa el dia 6 de juliol de 1995.
  
Segon
  
En vista de la documentació aportada i d'acord amb l'article 24.2c) del Reial Decret 726/1993, de 14 de maig, el Servei Territorial dicta una resolució denegatòria de les ajudes econòmiques sol·licitades, per haver transcorregut més de dos mesos entre la signatura de l'escriptura de compravenda i la sol·licitud del visat d'aquesta i de les ajudes econòmiques directes.
  
Tercer
  
Contra la citada resolució, l'interessat interposa un recurs ordinari dins del termini i en la forma escaient, amb les al·legacions que hi consten i que ací es donen per reproduïdes per tal d'aconseguir la major brevetat possible.
  
Fonaments de dret
  
Primer
  
Aquesta Direcció General és competent per a la resolució d'aquest recurs ordinari, tant per l'article 114 i 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (LRJAP i PAC), com pel Decret 65/1991, de 15 d'abril, del Consell de la Generalitat Valenciana (DOGV núm. 1547, de 21 de maig).
  
Segon
  
Allò que s'ha disposat en els articles 107, 110, 114, 115, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, quant a l'admissió i la tramitació del recurs ordinari.
  
Tercer
  
La concessió per part de l'administració de les ajudes econòmiques per a l'adquisició d'habitatge queda supeditada al compliment d'una sèrie de requisits que estan establits en la norma d'aplicació vigent en el moment de la sol·licitud. En aquest cas, l'esmentat article 24.2 c) del Reial Decret 726/1993, de 14 de maig, exigeix, per a l'obtenció del préstec qualificat, que entre la signatura del contracte d'opció de compra, compravenda o adjudicació i la sol·licitud del visat d'aquest per l'òrgan competent no hagen transcorregut més de dos mesos.
  
Així mateix, l'article 24 de l'Ordre de 27 de juliol de 1994, del conseller d'Obres Públiques, Urbanisme i Transports, sobre desenvolupament i tramitació de les mesures de finançament d'actuacions protegibles en matèria d'habitatge del Pla 1992-1995, assenyala que el termini per a presentar la sol·licitud de préstecs i d'ajudes serà de dos mesos comptats des de la data del contracte i/o escriptura fins a la presentació en el Registre dels Serveis Territorials d'Arquitectura i Habitatge.
  
Quart
  
En el cas que ens ocupa, examinada la documentació que es troba en l'expedient, es comprova que han transcorregut més de dos mesos entre la formalització de l'escriptura de compravenda i la sol·licitud del visat i d'ajudes econòmiques sol·licitades, per la qual cosa, no desvirtuant allò que el recurrent ha adduït, el contingut de la resolució impugnada, ja que manca, segons el judici d'aquest òrgan administratiu, de la fonamentació suficient per a justificar l'incompliment dels articles citats en el punt tercer anterior, pertoca confirmar aquesta.
  
Cinqué
  
L'administració s'ha de limitar a aplicar allò que s'ha regulat en les disposicions dictades a aquest efecte, en les quals s'estableixen una sèrie de requisits, el compliment dels quals determina la concessió de les ajudes de finançament per a adquisició d'habitatge.
  
Vista la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de la legislació de general i de pertinent aplicació, resolc:
  
Desestimar el recurs ordinari interposat pel senyor Eleuterio Robles Robles contra la Resolució del Servei Territorial d'Arquitectura i Habitatge de València, de data 13 d'octubre de 1995, que queda confirmada.
  
Contra aquesta resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptats des de l'endemà de la notificació d'aquesta.
  
Per a la interposició de l'esmentat recurs serà requisit imprescindible que, amb caràcter previ, el recurrent comunique a aquest òrgan la interposició d'aquest. Tot això de conformitat amb l'article 57.2-f (en relació amb la disposició addicional onzena de la LRJAP i PAC) i l'article 58 de la Llei Reguladora de la Jurisdicció Contenciosa Administrativa de 27 de desembre de 1956, així com l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això sense perjudici que es puga presentar qualsevol altre recurs que s'estime convenient.
  
València, 18 d'octubre de 1996.- El director general d'Arquitectura i Habitatge: José M. García Zarco."